stanford-oval/wikipedia huggingface dataset:
ברברה קינג

| --- | --- |
אין תמונה חופשית
 לידה:  18 באוגוסט 1956 (בת 68)
 ענף מדעי:  אנתרופולוגית
 מקום מגורים:  ארצות הברית
 מקום לימודים:  קולג' דאגלס  אוניברסיטת אוקלהומה 
 מוסדות:  קולג' ויליאם ומרי 
 פרסים והוקרה:  מלגת גוגנהיים 
 www.barbarajking.com
 תרומות עיקריות
 ממניחי היסודות במחקר של אבל בבעלי חיים
 
ברברה קינג (באנגלית: Barbara King;‏) (נולדה ב-18 באוגוסט 1956) היא אנתרופולוגית אמריקאית, פרופסור אמריטה ופובליציסטית של מדע בעיקר בתחום של תחושות בקרב בעלי חיים.
השכלה ומסלול מקצועי

קינג למדה לתואר ראשון בדאגלס קולג'(אנ') של אוניברסיטת ראטגרס, ולתואר שני באוניברסיטת אוקלהומה(אנ'). שם גם למדה לדוקטורט. קינג לימדה בקולג' ויליאם ומרי(אנ'), בויליאמסבורג (אנ') שבוירג'יניה, מ-1988 ועד פרישתה בדרגת פרופסור בשנת 2015.
פעילותה המדעית

קינג היא מחלוצות המחקר של אבל בבעלי חיים.
פעילותה כפובליציסטית של המדע

מאז 2011 קינג כותבת בלוג עבור רשת הרדיו הציבורית של ארצות הברית שבו התמקדה בעיקר על חיי הרגש של בעלי חיים "אינטליגנטיים" כמו פרימטים, דולפינים, חזירים, תמנונים ודיונונים.
מאז פרישתה מהאוניברסיטה, בשנת 2015, קינג עוסקת בפובליציסטיקה של המדע ב"משרה מלאה". בין השאר פרסמה מאמרים בסיינטיפיק אמריקן, The Atlantic ובוושינגטון פוסט.
תפקידים ואותות הוקרה

זוכת מלגת גוגנהיים- 2002.
ברברה פלסיוס

| --- | --- |

 לידה:  9 בדצמבר 1963 (בת 60) מדריד, ספרד 
 מדינה:  ונצואלה, ספרד 
 מקום מגורים:  מיאמי 
 השקפה דתית:  נצרות 
 מספר צאצאים:  2 
 פרסים והוקרה:  Miss Sudamérica (1986)  מיס תבל 1986  מיס ונצאולה 1986 
 
ברברה פלסיוס (בספרדית: Bárbara Palacios; ‏נולדה ב־9 בדצמבר 1963) היא מנחת טלוויזיה ונצואלית. מיס ונצואלה ומיס תבל לשנת 1986.
ביוגרפיה

פלסיוס נולדה במדריד, ספרד להורים גרושים, אימה, ברברה טיידי (מתה ב-2008) ילידת ספרד, ואילו אביה, ג'ורג' פלסיוס הוא יליד ונצואלה. שני הוריה הם שחקנים ובגיל מוקדם היגרה עם משפחתה לוונצואלה, עקב כך שהוריה ניסו לפתח קריירה במדינה.
קריירה

ב-1986 נבחרה למלכת היופי של ונצואלה, ובין סגניותיה הייתה השחקנית קתרין פולופ. בתחרות מיס תבל שנערכה בפנמה באותה שנה לקחה גם שם את המקום הראשון לאחר מיס ארצות הברית.
היא עבדה מספר שנים כמגישה בטלוויזיה והנחתה בין היתר בוונצואלה את תחרות מלכת היופי בה זכתה. שימשה כדוברת של מספר תאגידים בארצות הברית ובאמריקה הלטינית. היא ייסדה מספר חברות פרסום, וביניהם חברה הנקראת על שמה, המפרסמת ומקדמת מוצרים עבור נשים, עם קו של תכשיטים ומוצרי יופי וטיפוח, הנמכרים בחנויות.
קריירה > חיים אישיים

משנת 1988 נשואה פלסיוס לוויקטור מנריקה. יש להם שני בנים.
בריאות נשים באתיופיה

בריאות נשים באתיופיה מתייחסת לעוני בקרב הנשים ולמעמדן הנמוך באוכלוסייה מצד אחד, ומצד שני להתקדמות הרבה שהושגה הן במצב הבריאות הכללית באתיופיה והן בהפחתת תמותת אימהות (אנ'). בריאות הנשים כוללת גם את שכיחות נגיף הכשל החיסוני (באנגלית: HIV) בנשים במדינה, את המנהגים המסורתיים המזיקים לנשים ואלימות נגדן.
רקע

אתיופיה היא המדינה העצמאית הוותיקה ביותר והשנייה המיושבת ביותר באפריקה. על פי מפקד אוכלוסין היא מנתה 90 מיליון תושבים ב-2015. היחס בין גברים לנשים כמעט שווה: נשים בגיל הפוריות מהוות 23.4% מהאוכלוסייה. קצב הפריון הכללי ירד מ-5.5 בשנת 2000 ל-4.1 בשנת 2014.
מצב הבריאות הכללי באתיופיה

תוחלת החיים הממוצעת באתיופיה עלתה מ-45 שנים בשנת 1990 ל-64 שנים ב-2014 והיא גבוהה מהממוצע האפריקאי (58 שנים), אך נמוכה מהממוצע העולמי של 70 שנים. ממוצע זה הופך את אתיופיה לאחת משש המדינות בעלות ההישגים הגבוהים ביותר מאז 1990. ההצלחה הושגה הודות לצניחה דרמטית בתמותה מתחת לגיל חמש (באנגלית: U5MR) והודות לשיפור בגורמים סוציו-אקונומיים אחרים בתחום הבריאות. התמותה מתחת לגיל חמש ירדה מ-204/1000 לידות חי ב-1990 ל-64/1000 לידות חי ב-2013. המטרה על פי ארגון הבריאות העולמי להורדת התמותה מתחת לגיל חמש, כפי שהוגדרה כאחת המטרות במסמך הארגון העולמי למילניום (באנגלית: Millennium Development Goals), הוגדרה כ-67/1000 לידות חי. כך השיגו האתיופים את מטרת ארגון הבריאות העולמי כבר ב-2013 ובכך הקדימה את המועד המשוער בכשנתיים.
מעמד הנשים באתיופיה

נשים בגיל הפריון מהוות באתיופיה כרבע מכלל האוכלוסייה. כ-80% מכוח העבודה מועסק בחקלאות ו-84% חיים באזורים הכפריים במדינה. העוני הוא רב ממדי והשפעתו מתבטאת באופן שונה כלפי גברים ונשים. 43% מהנשים הכפריות מעל גיל עשר פעילות כלכלית, בעיקר בחקלאות.
רק כמחצית מהבנות בבית הספר היסודי מסיימות מעל לשש שנות לימוד. אף על פי שקצב הרישום של בנות לבתי ספר טיפס מ-21% ל-91% בשלושת העשורים האחרונים, רובן אינן יכולות להגיע לבתי ספר גבוהים עקב המרחק ומחסור כלכלי. לבנות באתיופיה יש קשיים להגיע ללימודים אקדמאים מאחר שהלימודים פוגעים בעבודתן, החשובה כלכלית למשפחותיהן. רק 35% מהסטודנטים הן סטודנטיות וכחמישה אחוז מהן נושרות מהלימודים במהלך שנת הלימודים הראשונה. נשים באתיופיה מהוות את רוב כח העבודה החקלאי במדינה ותורמות מאוד להתפתחות תוצרת הבהמות, אך יש בידן בקרה מועטת ביותר על ההכנסה הנשלטת על ידי האבות והבעלים. על פי דוח הוועדה הציבורית ב-2005, רק 33% מעובדי הציבור היו נשים ו-98.2% מהנשים המועסקות עבדו בעמדה נמוכה יותר. ברמה הלאומית, רק 13%מהנשים נמצאו במעמד מקצועי. במגזר הבלתי רשמי 64.93% הן נשים המרוכזות בתפקידים בעלי משכורת נמוכה.
נשים באתיופיה עסוקות ביצור לצד לידה ומחויבויות ביתיות. בממוצע, תבלה אישה כפרית 15–18 שעות ביממה בפעילויות חקלאיות וביתיות.נתונים על ההבדל המגדרי בנישואים ובפעילות מינית
11% מהנשים נשואות לגבר הנשוי ליותר מאישה אחת ו-63% מהנשים באתיופיה נישאות עד לגיל שמונה עשרה, בהשוואה ל-14% מהגברים. 62% מהנשים ו-18% מהגברים בגילאי 25–49 היו פעילים מינית עד לגיל 18 כך שהנשים מתחילות בפעילות מינית כארבע וחצי שנים מוקדם מהגברים.
בריאות אימהות

התקדמות רבה הושגה בהפחתת תמותת אימהות. על פי הערכת האו"ם הושגה הפחתה של 69%, מ-1400/100000 לידות חי ב-1990 ל-420/100000 לידות חי ב-2013. רווחה אימהית חיונית להתפתחות הלאומית. רוב התמותה האימהית מתרחשת בלידה. בעוד שלידות בעזרת גורמים מקצועיים הוכחו כמשפרות שרידות האם והילוד, באתיופיה, רוב הלידות מתבצעות בבית ואינן נתמכות בידי גורמים מקצועיים.
נשים ונגיף הכשל החיסוני האנושי

שכיחות HIV במבוגרים בגילאים 15–49 באתיופיה מוערכת בכ-1.5% (5.5% באזורים עירוניים, 0.7% כפריים). השכיחות בנשים כפולה בערך מזו בגברים, 1.9% לעומת 1%, בהתאמה.
אלימות כלפי נשים

הסוגים השכיחים ביותר של אלימות כלפי נשים באתיופיה כוללים אלימות גופנית (אלימות מצד שותף אינטימי) ואלימות מינית. סוגי אלימות שכיחים כוללים כפיית נישואין בניגוד לרצון האישה ואונס. מחקר שנערך בעיר קופלה באתיופיה ב-2004 הראה כי אלימות פיזית לאורך החיים ולאורך 12 חודשים בקרב נשים נשואות הייתה 64% ו-55% בהתאמה. מחקר נוסף שנערך באזור צפון-מערב אתיופיה בתיכון "דאבאט" ב-2005 הראה כי הטרדה מינית דווחה ב-44% מהסטודנטיות ו-33.3% מהסטודנטיות הפעילות מינית חוו אונס. מחקר נוסף שעסק באלימות מינית, ונערך באוניברסיטת אדיס אבבה ב-2004, עורר דאגה רבה מאחר ש-58% מהסטודנטיות הוטרדו מינית במהלך חייהן ו-41.8% בשנה בה נערך המחקר. 12.7% נאנסו ו-27.5% נמלטו מניסיון אונס.
תוכנית הרפורמה להקלה באישור הפלות

ארגון הבריאות האתיופי דיווח כי 16.2% מהנשים האתיופיות חוו הריון אחרון בלתי רצוי. הריון בלתי רצוי שכיח יותר בקרב נשים רווקות במצב כלכלי נמוך, ובקרב חסרות השכלה פורמלית. ההפלות הלא בטוחות מהוות סיכון בריאותי שכיח בקרב נשים אתיופיות. מחקר שנערך בקרב נשים באדיס אבבה הראה כי הריונות בלתי רצויים והפלות עקב כך קשורים לגילן הצעיר של הנשים, או לחוסר יכולתן הכלכלית של הנשים לדאוג לילדיהן. בשנת 2005 מתו 676 נשים לכל 100000 לידות חי באתיופיה. הפלות לא בטוחות הובילו לכשליש ממקרי התמותה האלה. מקרים אלה לא הובילו להקלה בחוקי ההפלות וקבוצות אנשי הדת במדינה תמכו בהפלות רק במקרים מסכני חיי האם. כמו כן כמקובל בחברות לא מתועשות בעלות רמת הכנסה נמוכה, קיימת באתיופיה התנגדות רבה להפלות. לאחר מאמצים של קבוצות רופאים שקיבלו את הכשרתם בעיקר במזרח אירופה, בה הפלות כלולות בחוק הבריאות הלאומי, התקבלה באתיופיה רפורמה המקלה על היכולת לבצע הפלה. לאחר הורדת ההתנגדות לרפורמה שהובעה על ידי הפטריארך של הכנסייה האתיופית האורתודוקסית, כוללת כעת הרפורמה אפשרות להפלה גם במקרים של אונס, גילוי עריות ופגמים עובריים. כמו כן מאפשרת הרפורמה הפלות במקרה של סיכון חיי האם או העובר, במקרים של מוגבלות האם או במקרים בהם אין מוכנות פיזית או נפשית של האשה ללידה. בנוסף, הצהרת האשה מהווה הוכחה מספקת לכשירותה.
הקמת מרכזים לרפואת נשים באתיופיה

על פי דוח הארגון האתיופי לדמוקרטיה ובריאות מ-2016, 30% מהנשים האתיופיות חסרות יכולת השפעה בנושאים משפחתיים וההחלטות נתונות בידי בעליהן, גם בהקשר לשימוש באמצעי מניעה ותכנון המשפחה. בעשר השנים האחרונות הקימו רופאים אתיופים חלוצים בתחום, מרכזים רבים לרפואת נשים בהם כוח אדם מיומן הן ברפואה והן בטיפול באם ובילד. הרופאים והמטפלים הקהילתיים מבקרים בבתי הנשים, מספקים אמצעי מניעה, ומרצים על תוכניות לתכנון המשפחה ולידה בטוחה. המרכזים כוללים גם טיפול נמרץ, בדיקות וטיפול בHIV וטיפול במחלות נשים וילדים. המרכזים זוכים לתמיכת ממשלת אתיופיה והקמתם היא מהפכה כלפי הנשים, המתחילות לזהות את העובדה כי בכוחן לדאוג לבריאותן ולרווחת ילדיהן. בשנת 2015 הוקם באתיופיה מרכז בינלאומי להתמחות ברפואת פריון שמטרתו להוביל להעלאת כוח האדם המקצועי בנושא. המרכז הוקם ביוזמתה של ד"ר פיסאה אשר שבה מלימודיה בארצות הברית לאתיופיה, ארץ מולדתה, והחליטה להקדיש עצמה לשיפור רפואת הנשים במדינה. באתיופיה חסרים רופאים המתמחים ברפואת נשים, בעיקר מאחר שרופאים רבים עוזבים את המדינה על מנת להתמחות במדינות אחרות ולא שבים. ד"ר פיסאה ועמיתיה, גינקולוגים ומיילדים, שואפים לשפר את הטיפול בנשים מאחר שבאתיופיה קיים מחסור במקומות נגישים לרפואת נשים ולרפואה כללית. נשים רבות באתיופיה נישאות ויולדות בגילאי 15–16, ולחלקן משפחות גדולות המשפיעות באופן שלילי על בריאותן ואיכות חייהן. עבודתה של ד"ר פיסאה ועמיתיה הובילה ליסוד מרכז בינלאומי שמטרתו להעלות את כוח האדם הרפואי המקצועי באתיופיה, על ידי לימוד הטיפול הרפואי בנשים בעיקר באזורים חקלאיים. חזונה של ד"ר פיסאה התגשם כאשר שר הבריאות של אתיופיה אימץ את התוכנית.
לקריאה נוספת

Woldemicael, G., & Tenkorang, E. (2010). Women’s Autonomy and Maternal Health-Seeking Behavior in Ethiopia. Maternal and Child Health Journal, 14(6), 988-998.
Wakabi, W. (2008). Research collaboration boosts women's health in Ethiopia. The Lancet, 372(9649), 1534.
Etana, D., & Gurmu, E. (2018). The Effect of Mass Media on Women's Reproductive Health Behavior in Ethiopia. Eastern Africa Social Science Research Review, 34(2), 37-58.
הערות שוליים

↑  דו"ח ארגון הבריאות העולמי
↑  הכוונה לשיפור מעמד הנשים באתיופיה ע"י ארגון USAID
↑  סקר דמוגרפיה ובריאות
↑  העצמת נשים באתיופיה לפי המלצות ארגון Pathfinder International
↑  Yohannis Fitaw, Kullehe Haddis, Fasil Million, Kibrom G/Selassie, Gender-besed violence among high school students in north west Ethiopia, Ethiopian Medical Journal 43, 2005-10, עמ' 215–221
↑  גורמים להריון בלתי רצוי בקרב נשים באתיופיה כפי שהתפרסם ב-Journal of Women's Health Care
↑  Sarah Jane Holcombe, Medical society engagement in contentious policy reform: the Ethiopian Society for Obstetricians and Gynecologists (ESOG) and Ethiopia's 2005 reform of its Penal Code on abortion, Health Policy and Planning 33, 2018-05-01, עמ' 583–591 doi: 10.1093/heapol/czy019
↑  שיפור באיכות הרופאים המקומיים באתיופיה ע"י הקמת מרכז בינלאומי, כפי שפורסם בפרסומי הפקולטה לרפואה באוניברסיטת מישיגן
לידות בנוכחות כוח אדם מיומן ומגמת תמותה אמהית באתיופיה
ברון מורדו
הערות שוליים

↑  Strange Tales #114
↑  Strange Tales #130
↑  Strange Tales #159-162
↑  Doctor Strange, Sorcerer Supreme #22-23
↑  Doctor Strange, Sorcerer Supreme #87, March 1996
↑  Amazing Spider-Man #500
↑  Hulk #10
↑  X-Factor Vol.3 #203
↑  Uncanny Avengers #6
↑  Doctor Strange Vol.4 #13
ג'ובאני מריה נאנינו

| --- | --- |

 לידה:  1544 טיבולי, איטליה 
 פטירה:  11 במרץ 1607 (בגיל 63 בערך) רומא, מדינת האפיפיור 
 זרם:  המוזיקה הקלאסית בתקופת הבארוק 
 סוג קול:  טנור 
 שפה מועדפת:  איטלקית 
 
ג'ובאני מריה נאנינו (באיטלקית Giovanni Maria Nanino;‏ 1543/4 - 11 במרץ 1607) היה מלחין ומורה איטלקי משלהי תקופת הרנסאנס. נאנינו היה שותף לקבוצת המלחינים של האסכולה הרומאית ונודע בהשפעתו הרבה כמורה למוזיקה ברומא של סוף המאה ה-16. 
ג'ובאני מריה היה אחיו הבכור של המלחין ג'ובאני ברנרדינו נאנינו.
חייו

נאנינו נולד בטיבולי ושר כנער בקול סופרן בקתדרלה של ויטרבו. בשנות ה-60' של המאה ה-16 למד ככל הנראה אצל ג'ובאני פלסטרינה בסן לואיג'י דה פרנקזי ברומא; בכל אופן, הוא החליף שם את פלסטרינה כמאסטרו די קאפלה, אחרי פרישתו של זה. ב-1577 הצטרף למקהלת האפיפיור כטנור ונשאר במקהלה כל ימי חייו. במשך תקופה זו הגיע אליו מדי פעם, בדרך הרוטציה, תפקיד המאסטרו די קאפלה.
במהלך שנות ה-90' של המאה ה-16 יצא שמו לתהילה כמורה ורבים ממלחיני העתיד למדו עמו ושרו במקהלותיו, ביניהם פליצ'ה אנריו, אנטוניו צ'יפרה וגרגוריו אלגרי (מחבר המיזררה המפורסם).
יצירותיו

מכלול יצירתו של נאנינו לא היה גדול, אבל הצטיין בטיבו והמוזיקה שלו - בייחוד המדריגלים - נהנתה מפופולריות עצומה בשעתה. נדיר היה, שקובץ מדריגלים היוצא לאור ברומא לא יכיל לפחות מדריגל אחד של נאנינו, במקרים רבים במיקום הבולט ביותר בספר - אפילו לפני פלסטרינה. המדריגלים של נאנינו מצטיינים בגיוונם. אף כי אינם מקיפים כאלה של מארנציו, שכתב, אחרי הכל, למעלה מ-500 מדריגלים. הדוגמאות של נאנינו לסוגה זו נעות מרציני עד מאוד, זוויתי וקונטרפונקטי עד לקנצונטה קלילה שבקלילות; את עוצמת המבע שלו משווים לעיתים לזו של מארנציו.
נוסף למדריגלים המפורסמים שלו, כתב נאנינו מוטטים, מוזיקה לקינות, קאנונים ושירי קודש. נכון ל-1980 לא יצאה לאור שום מהדורה מלאה של יצירותיו, והרבה מן המוזיקה שלו עודנו בכתב יד.
לקריאה נוספת

ריז, גוסטב (1954), "מוזיקה ברנסאנס", ניו יורק, נורטון ושות' מסת"ב 0-393-09530-4
"גוב'אני מריה נאנינו" (1980) מילון גרוב למוזיקה ומוזיקאים, לונדון, מקמילן.ISBN 1-56159-174-2.
ג'ובאני פביאן

ג'ובאני פביאן (באיטלקית: Giovanni Fabbian; נולד ב-14 בינואר 2003) הוא כדורגלן איטלקי המשחק בעמדת הקשר בבולוניה.
קריירת מועדונים

לאחר שגדל במחלקת הנוער של אינטר מילאנו, ב-30 ביולי 2022, פביאן הצטרף בהשאלה לרג'ינה מהסרייה ב'. הופעת הבכורה שלו בליגה במדי רג'ינה התקיימה ב-14 באוגוסט במשחק מול ספאל. שערו הראשון במדי הקבוצה נכבש במשחק השלישי שלו ב-28 באוגוסט מול סודטירול.
ב-20 באוגוסט 2023, פביאן חתם בבולוניה על חוזה עם סעיף רכישה בחזרה לטובת אינטר.
קריירה בינלאומית

ב-27 במרץ 2023, הוא ערך את הופעת הבכורה שלו בסגל הנבחרת הצעירה של איטליה עד גיל 21 במסגרת משחק ידידות מול הנבחרת הצעירה של אוקראינה; משחק שהסתיים בתוצאה 1–3 לטובת האיטלקים.
הערות שוליים

↑  ג'ובאני פביאן מצטרף לבולוניה
בית אם

| --- | --- |

עטיפת החוברת House of M #1 מאוגוסט 2005, אמנות מאת אסד ריביק.
 מידע קומיקס
 יוצר:  בריאן מייקל בנדיס אוליבייה קויפה
 סוגה:  קומיקס
 תקופת פרסום מקורית:  יוני 2005 – נובמבר 2005 (כ־154 ימים)
 סינדיקציה:  מארוול קומיקס
 מסת"ב:  מסת"ב 0-7851-2466-7
 ארץ מקור:  ארצות הברית 
 שפת המקור:  אנגלית 
 מוציא לאור:  מארוול קומיקס 
 מספר החוברות:  סדרה ראשית: 8 חוברות קשורות: 59 הכחדה: 52 זן נכחד: 16
 
בית אם (באנגלית: House of M, גם "בית מגנוס") היא מיני סדרה ואירוע קרוסאובר ביקום מארוול שפורסם על ידי חברת מארוול קומיקס בין יוני לנובמבר 2005 למשך 50 חוברות. את המיני סדרה הראשית כתב בריאן מייקל בנדיס ואייר אוליבייה קויפה. בין החוברות שהשתתפו בקשת הסיפור נמנים אקס-מן, אקסקליבר, אקס פקטור, קייבל ודדפול, וולברין, האוונג'רס, קפטן אמריקה, איירון מן, הענק הירוק, הפנתר השחור, גברת מארוול, ספיידרמן, ארבעת המופלאים ומלחמת אזרחים.
באירועי הסיפורים "כוכב אקס" ו"האוונג'רס מתפרקים" שקדמו ל"בית אם", מכשפת השני המוטאנטית סבלה מהתמוטטות עצבים וניסתה לשנות את מרקם המציאות כדי להציל את ילדיה האבודים, לאחר שחשבה שאיבדה אותם. אביה מגנטו ואחיה התאום קוויקסילבר משחקים תפקידי מפתח במיני סדרה. היקום בו מתרחשת העלילה מתואר כארץ-58163.
כחלק מהשלכות אירועי "בית אם" נכתבו גם הסיפורים "אקס-מן: עשירית" (Decimation, ינואר-אוגוסט 2006), "אקס-מן: בריאה קטלנית" (Deadly Genesis, ינואר-יולי 2006) ו"אקס-מן: זן בסכנת הכחדה" (Endangered Species, יוני-אוקטובר 2007). באוקטובר 2007 החלה להתפרסם קשת הסיפור "תסביך משיח", הראשונה בטרילוגיה שכללה גם את "מלחמת המשיח" ו"הביאה השנייה", ואשר עסקה בתינוקת הראשונה שנולדה עם גן האקס המוטאנטי לאחר אירועי "בית אם", וחיפושיהן של קבוצות האקס השונות אחריה.
סדרת היקום הקולנועי של מארוול "וונדה-ויז'ן" של שירות הסטרימינג דיסני+ מבוססת על סיפור "בית אם", ובה וונדה מקסימוף (בגילומה של אליזבת אולסן) יוצרת מציאות חלופית אחרי מותו של ויז'ן (בגילומו של פול בטאני), אם כי היא משפיעה רק על עיירה קטנה אחת מאשר כל העולם. שני בניה מופיעים גם בסרט "דוקטור סטריינג' בממדי הטירוף".
עלילה > בריאה

ונדה מקסימוף, שידועה בזהות מכשפת השני, חיה על האי ג'נושה המוחרב תחת השגחתם של צ'ארלס אקסבייר ואביה מגנטו. אקסבייר מיידע את מגנטו שכוחות הטלפתיה שלו לא יספיקו להדוף את יכולות שינוי המציאות של ונדה וכי חייב להימצא פתרון קבוע יותר. מגנטו מאשים את עצמו בעיוותם של ילדיו דרך חלומותיו ושאיפותיו האישיים.
בינתיים, אקסבייר מארגן מפגש בין קבוצת האוונג'רס, אקס-מן וכמה מגיבורי-העל במגדל האוונג'רס כדי להחליט על גורלה של ונדה. אמה פרוסט מגיעה למסקנה כי הדרך היחידה למנוע מהקסם ההרסני של ונדה להתפשט הוא הריגתה. קפטן אמריקה, לעומת זאת, מציע שעל הקבוצה למצוא דרכים אחרות להתמודד עם ונדה, כמו לדכא את כוחה ואת אי-שפיותה. האקס-מן מעלים טענה לפיה אם השמועה תתפשט שמוטאנט בעל כוחות לשינוי מציאות השתגע, זה  ישלח את היחסים בין האנושות למוטאנטים חזרה לתקופת האבן. במהלך המפגש מתגלה כי פרופסור אקס ביקש מדוקטור סטריינג' לעזור בסיטואציה, אך שניהם גם יחד לא היו חזקים דיים להילחם בקסם שלה. וולברין אומר שלא נותרה ברירה אלא להרוג אותה. אולם, השאר מסכימים לדבר עם ונדה באופן אישי בטרם יחליטו.
בחזרה בג'נושה, קוויקסילבר המוטרד מגלה למגנטו שהיה בניו יורק ושמע על אודות פגישתם של האוונג'רס והאקס-מן ועל כוונתם להרוג את ונדה. מגנטו עונה בכעס כי אינו יודע מה לעשות. כאשר אקסבייר לוקח את שתי הקבוצות לג'נושה, הוא מוצא שונדה נעדרת. לפתע, חברי הקבוצות מתחילים להיעלם אחד אחרי השני. ספיידרמן הוא היחיד שנותר, והוא נאגף באור לבן.
עלילה > עולם חדש

כאשר האורות מתפוגגים, העולם השתנה: ספיידרמן הוא שחקן ואתלט סלבריטאי שנשוי לאהובתו הראשונה גוון סטייסי, סייקלופס ואמה פרוסט נשואים, דוקטור סטריינג' הוא פסיכולוג, קרול דנברס היא כעת קפטן מארוול, גמביט הוא פושע, וסטיב רוג'רס הוא יוצא מלחמה מזדקן. כאשר הקורא עוקב אחר מהלך חייהם מתגלה כי אין הם מודעים לכך שמשהו השתנה. אולם, וולברין נזכר בעברו ומכיר בעובדה שעולם זה הוא שקרי. הוא מוצא שגזע המוטאנטים הפך לגזע השליט בכדור הארץ במקום האנושות. מוטאנטים שולטים בבני האדם, ומגנטו ובית אם שלו שולט במוטאנטים.
וולברין מחפש אחר עזרתם של חבריו לקבוצת אקס-מן והאוונג'רס. כשהוא לא מוצא את פרופסור אקס, הוא יוצא לחפש אחר ספיידרמן וטוני סטארק. עד מהרה, הוא נכנס לעימות עם "חבריו" במשמר האדום, יחידה עילית של סוכנות S.H.I.E.L.D. המורכבת מחיילים מוטאנטים. וולברין נמלט מידיהם ומוצא את תנועת המחתרת האנושית אותה מנהיג לוק קייג'. קייג' אסף את כל אותם אלה שאינם מוטאנטים על מנת להגן על בני האדם מפני שחיתותו של בית מגנוס. וולברין נדהם לגלות שאחד מחברי המחתרת הוא קלינט בארטון, שמת לא מזמן בעולם האמיתי.
וולברין מסביר מדוע הוא יודע שעולם זה נוצר בידי מכשפת השני. התאוריה שלו אומרת שמגנטו השתמש בה כדי ליצור עולם שבו המשאלה הגדולה ביותר של כולם התמלאה - מגנטו קיבל את העליונות המוטאנטית לה תמיד שאף; ספיידרמן קיבל חיי אושר וקבלה עצמית; ווולברין קיבל חזרה את זיכרונותיו האבודים. קייג' מגלה לו שילדה קטנה בשם ליילה מילר אמרה לו בדיוק אותו דבר לפני מספר ימים. לאחר מכן, הגיבורים מתחילים לעבור בין קבוצות האקס-מן והאוונג'רס, כאשר ליילה מעירה את זיכרונותיהם האמיתיים.
עלילה > קריאת השכמה

וולברין ותנועת המחתרת האנושית מעירים רבים מהגיבורים והנבלים לאמת - ביניהם את סייקלופס, ספיידרמן, שאדוקאט, דוקטור סטריינג', איירון מן, הענקית הירוקה, דרדוויל, רוג, מיסטיק, נייטקרולר, טואד וספיידרוומן. הוקאיי מוטרד מעצם המחשבה שהוא מת בעולם האמיתי ועוזב את החבורה. השאר עוזבים לג'נושה לעימות אחרון עם מגנטו.
בחזרה בג'נושה, מגנטו מקבל את פניהם של נציגים מכל רחבי העולם כדי לחגוג את ניצחונם של המוטאנטים על האנושות. הגיבורים מתקיפים את מגנטו ואת משפחתו ישירות, בו בעת שהם גם מחפשים אחר אקסבייר. הם מוצאים מצבה הנושאת את שמו של אקסבייר, אולם ללא זכר לגופה.
עלילה > קרב והשלכות גדולות

הקרב בין בית מגנוס לגיבורים הוא אכזרי. מכשפת השני נעלמת מהכאוס המתחולל, ודוקטור סטריינג' מגלה אותה ואת ילדיה במגדל. השניים מדברים ביניהם וסטריינג' מנסה להבין את הסיבה מדוע מתרחשים הדברים. ונדה מגלה לו את התשובה על ידי כך שהיא מראה לו פלאשבק שבו קוויקסילבר מתעמת מול מגנטו לגבי גורלה של ונדה. מתברר כי קוויקסילבר הוא האחראי הישיר ליצירתו של העולם החדש, שהציע לונדה להפוך את כולם למאושרים בעולם כמעט-מושלם זה. לאחר גילוי זה, אמה פרוסט אומרת לסטריינג' לגלות מה קרה בגורלו של אקסבייר. בטרם ונדה תוכל לענות, היא נורית בגבה על ידי חץ.
התוקף הוא הוקאיי, שמתמוטט נפשית בפני ונדה על כך שהוא מת בעולם האמיתי. הוא נהרג בידי אחד מילדיה של ונדה, שמשתמש בכוחותיו המוטאנטים כדי למחוק את האוונג'ר מהקיום. בינתיים בממוריאל פארק, מגנטו מתעמת מול אמה פרוסט וליילה מילר, שמגלות לו את האמת מאחורי רצף ההתרחשויות. כתוצאה מכך, מגנטו משחרר את זעמו על כולם, בעיקר על בנו קוויקסילבר, וכמעט הורג אותו. לפתע מכשפת השני מופיעה ומצילה את אחיה. היא אומרת לאביה כי הם פריקים, ושהוא בחר במוטאנטים מאשר במשפחתו ובכך הרס אותה. היא ממלמלת לעצמה "לא עוד מוטאנטים", והכל הופך ללבן פעם נוספת.
עלילה > לא עוד מוטאנטים

בהבזק מסנוור, העולם משתנה חזרה לנורמלי. האוונג'רס מתאספים כדי להבין מה קרה באותו לילה, ודוקטור סטריינג' אומר להם שהאירוע אכן התרחש ושהתופעות שלו מתחילות להשפיע בסדר גודל כלל עולמי. חברי הקבוצה עונים להתרעה מאחוזת האוונג'רס ההרוסה, והם מגלים את חליפתו של הוקאיי מוצמדת לקיר בעזרת חיצים, כאשר הדבר מרמז על חזרתו לחיים של הוקאיי.
בבית הספר לתלמידים מחוננים של אקסבייר, רוב התלמידים מאבדים את כוחותיהם המוטאנטים. אמה פרוסט סורקת באמצעות סרברו, המתקן לגילוי מוטאנטים, לפעילות מוטאנטית ברחבי העולם. היא לומדת שמספרם צנח דרמטית ממאות מיליונים לכמה מאות. בינתיים, וולברין מתעורר כשהוא זוכר את עברו. האקס-מן טסים לג'נושה בחיפוש אחר מגנטו וילדיו. הם מוצאים את מגנטו ללא כוחות, והוא אינו יודע את מיקומם של ונדה וקוויקסילבר.
הגיבורים יכולים רק לשער מה גרם למרבית מאוכלוסיית המוטאנטים לאבד את כוחותיה. אקסבייר עדיין נעדר, וככל הנראה מכשפת השני הופשטה מכוחותיה משום שסרברו לא יכול היה לאתר אותה. לפי האנק פים, כוחות אלו לא יכולים להיעלם כך סתם, והם תחומים במקום כלשהו. בנוסף, לכל מעשה יש פעולה נגדית. לדבריו, כל שנותר לדעת כעת הוא מה תהיה הפעולה הנגדית.
כאילו כדי להדגיש את דבריו, סרט אנרגיה אדום עצום ממדים מופיע מעל למסלול כדור הארץ.
השלכות > עשירית

אירועי "בית אם" גרמו להשלכות חמורות ביקום מארוול. העיקרית מביניהן תוארה באירועי "עשירית" (Decimation, ע"ש המונח דקימאטיו), בהם מספרם של המוטאנטים צנח ממאות מיליונים לכמה מאות בלבד. מבין המוטאנטים שהופשטו מכוחותיהם נמנים רק שני חברי אקס-מן נוכחיים (פרופסור אקס ופולאריס), שני חברי אקס-מן לשעבר צ'יימבר וג'ובילי, שני נבלי-על כמגנטו ובלוב, ושני חברי האוונג'רס קוויקסילבר ומכשפת השני. מאז האירוע שבו כוחותיהם של אקסבייר ומגנטו, בשעה שפולאריס, קוויקסילבר ואחרים קיבלו כוחות חדשים, או שהצליחו לשחזר את כוחותיהם הישנים בעזרת אמצעים טכנולוגיים, כמו ג'ובילי ופולאריס.
השלכות נוספות כללו:
מכון אקסבייר שינה את שמו לאחוזת אקס, והוא לא היה יותר בית ספר למוטאנטים, אלא למקום מפלט למוטאנטים שנותרו בעולם.
עקב הפשטת הכוח ההמונית של המוטאנטים, אמריקה למעשה זכתה במלחמת העל-אנושיים בלי להניד עפעף.
עקבותיהם של צ'ארלס אקסבייר, קוויקסילבר ומכשפת השני לא נמצאו. אקסבייר חזר בהמשך ללא כוחותיו, והיעלמו של קוויקסילבר הוסבר במיני סדרה Son of M.
וולברין זוכר את עברו, מה שגורם לשינוי משמעותי בסטטוס שלו. כעת, מספר ממשלות וסוכנויות שהוא עבד עבורן או שתמרנו אותו לתועלתן מחשיבות אותו לאיום המסוכן ביותר להמשך קיומן.
למרות שאין הדבר צוין במפורש באירועי "בית אם", דמותו של קלינט בארטון חזרה לחיים ונראתה החל מחוברת New Avengers #26.
הקולקטיב, נבל חדש שהשמיד את קבוצת אלפא פלייט הקנדית, נוצר בעקבות אירועי "עשירית". דמותו נוצרה ככל הנראה בעקבות שאריות האנרגיה של כל המוטאנטים שכוחותיהם הופשטו מהם.
מלך הצללים יכול היה לחזור למציאות זו יחד עם קבוצתו, Shadow X.
אפוקליפס הוחיה מחדש בידי קייבל כדי לאלץ את המוטאנטים הנותרים להתאחד ולגרש את האיום המרחף עליהם.
גם הישות העוצמתית אונסלוט, שנוצרה במקור מתוך שילוב תודעתם של אקסבייר ומגנטו, חזרה לחיים.
גזע הסקרול משנה הצורה זכה ביתרון מאסיבי ביכולת החבלה וההסתננות שלהם, כעת שהאיום המוטאנטי נוטרל.
שחרור האנרגיה המוטאנטית עורר את המוטאנט וולקן, אחיהם האבוד של סייקלופס והאבוק, מתרדמת ארוכה.
השלכות > בריאה קטלנית

המהדורה המוגבלת X-Men: Deadly Genesis חגגה שלושים שנים לפרסומה של החוברת Giant-Size X-Men #1 ממאי 1975, והעלילה מביאה את חיפושם של חברי האקס-מן אחרי פרופסור אקסבייר לאחר שנעלם באירועי "בית אם", והם נתקלים באיום מוטאנטי חזק ביותר. בנוסף, גבריאל סאמרס - אחיהם של אלכס וסקוט סאמרס, חוזר לחיים לאחר תרדמת ארוכה ומחפש אחר נקמה. הוא הורג את באנשי, ומביס את האקס-מן בעזרת כוחותיו האומניפוטנטיים. סייקלופס מגלה את האמת מאחורי מעורבותו של אקסבייר באירועי "בית אם", ובכעס מגרש אותו מאחוזת אקס.